stanford-oval/wikipedia huggingface dataset:
משה בריליאנט
הערות שוליים

↑  יעקב (יואל) עמרמי, הדברים גדולים הם מאתנו: פרקי עבר, תל אביב: הדר, תשנ"ד 1994, עמ' 81.
↑  יעקב עמרמי, הדברים גדולים הם מאיתנו. הוצאת הדר, 1994 בעמ' 96.
↑  פלסטיין פוסט, 4.5.1949, עמ' 6.
↑  חגי אשד, המודעה ב"טיימס" הנחילה כשלון לתעמולה הערבית, דבר, 29 ביוני 1969
↑  Barron, James (1995-03-18). "Moshe Brilliant, 79, A Times Reporter In Israel 38 Years". The New York Times. ISSN 0362-4331. נבדק ב-2017-03-02.
↑  Barron, James (1995-03-18). "Moshe Brilliant, 79, A Times Reporter In Israel 38 Years". The New York Times. ISSN 0362-4331. נבדק ב-2017-03-02.
| --- | --- |
בקרת זהויות :  NLI: 987012340976505171  GND: 1072047977  ISNI: 0000 0003 8227 7769  LCCN: no2012124729  VIAF: 264143496   WorldCat (עם VIAF): 264143496
נכון לעכשיו

נכון לעכשיו היא תוכנית רדיו ששודרה בגלי צה"ל בשנות ה-80 וה-90, ועסקה בענייני אקטואליה, והמשיכה גם בשנים לאחר מכן תחת השם "נכון להבוקר"
התוכנית החלה להיות משודרת בשנת 1981 כתוכנית אקטואליה יומית המשודרת בשעות הבוקר. מגישה הראשון היה יצחק בן-נר, ובמשך 11 שנים הגיש אותה רפי רשף. מגישים נוספים של התוכנית היו קובי מידן ואברי גלעד, שהחלו לשדר יחדיו את התוכנית לאחר עזיבתו של רשף.
בשנת 1988 לאחר שברח האסיר הרצל אביטן מן הכלא, הוא התקשר למערכת התוכנית בדרישה לשוחח עם רפי רשף. אביטן הועלה לשידור, והציג תנאים לפיהם יסגיר את עצמו. לבניין גלי צה"ל נשלחו ניידות משטרה, למקרה שאביטן יתקרב לבניין התחנה.
בשנת 1986 שולבה בתוכנית גם פינה מוזיקלית, "תו השעה", בהגשתם של דובי לנץ ודני קרפל (מאוחר יותר הנחה אותה גם יואב קוטנר), בה היה על המאזינים לזהות שיר על פי שני תווים בלבד. על כל טעות של מאזין שעולה לשידור, עלה סכום הפרס.
פינה נוספת בתוכנית הייתה "איש המסתורין", בה על המאזינים הוטל לזהות אישיות, בעזרת רמזים שניתנו.
אות הפתיחה של התוכנית הוא "pra vose" של ההרכב "Seawind".
באזור שנות ה-2000 (בערך) שונה שם התכנית ל"נכון להבוקר", והוגשה על ידי ניב רסקין. התכנית שודרה כל יום בשעה 8 בבוקר. מגיש התכנית הקבוע בימים ראשון עד רביעי היה ישי שנרב ובימי חמישי אילנה דיין. בימי שלישי (לרוב) מוגשת פינה ללימודי ערבית.
ימים ספורים לאחר עזיבת רזי ברקאי את תחנת גלי צהל, הודיע גם ישי שנרב בכוונתו לעזוב את התחנה. בחודש מאי 2022 עלתה תוכנית חדשה, בהגשת ספי עובדיה וטלי מורנו (החל מחודש יוני הוחלפה מורנו ביניר קוזין), אשר תחליף את התוכניות "מה בוער" ו"נכון להבוקר", ובכך להביא לסופה של 2 הרצועות הוותיקות.
הערות שוליים

↑  יום הולדת 64 לגלי צה"ל - הרצל אביטן משוחח עם רפי רשף בדף גלי צה"ל באתר יוטיוב
↑  ידיעה הכוללת אזכור גם לפינה תו השעה – מצעד פזמונים ממוחשב בגל"צ, באתר מעריב, ‏30 ביוני 1986.
↑  ראומה זיסקינד, הסוד המוזיקלי הכי שמור בגל"צ, באתר מעריב, ‏11 בדצמבר 1986
↑  צפו: החגיגה הגדולה של גל"צ, באתר ‏מאקו‏, 17 באוקטובר 2010
משטרת קייב

| --- | --- |


מטה משטרת קייב
 מידע כללי
 מדינה:  אוקראינה 
 תאריך הקמה:  1858 
 מטה מרכזי:  קייב 
 kyiv.npu.gov.ua
 
משטרת קייב (אוקראינית: Поліція Києва; בשמה הרשמי: המינהל הראשי של משטרת הסיור בעיר קייב (באוקראינית: Головне управління патрульної поліції м. Києва) הוא גוף האכיפה והשיטור בעיר קייב וכוח המשטרה הגדול ביותר באוקראינה.
משטרת קייב הוקמה לראשונה ב-4 ביולי 1858 בשם המשטרה הראשית של קייב וכיום היא האחראית הבלעדית על תחומי אכיפת החוק ואבטחת העיר בעת שנערכים בה אירועים בינלאומיים גדולים. מטה המשטרה ממוקם ברחוב המרי העממי 9.
מפקד משטרת קייב ממונה ומפוטר על ידי מפקד המשטרה הלאומית של אוקראינה בהמלצת שר הפנים וראש עיריית קייב. מפקד משטרת קייב הנוכחי הוא אנדריי קרישצ'נקו, שמונה על ידי שר הפנים ארסן אבאקוב ב-15 בדצמבר 2015 לאחר שהחליף את דמיטרי טרשצ'וק. בכוח המשטרה של קייב משרתים כ-23,000 שוטרים.
היסטוריה

המשטרה בעיר בקייב הוקמה על ידי הצאר בהמלצת שר הפנים ביולי 1858 והתקיימה עד שנת 1911 כמינהל המשטרה של העיר קייב (Київське міське поліцейське управління).
בשנים 1934–1964 הייתה חלק מנקוו"ד וכונתה מינהל שירות המיליציה של קייב ופרבריה ולאחר מכן נודעה בשם המינהל לענייני פנים של העיר קייב (УВС Київського міськвиконкому).
לאחר התפרקות ברית המועצות הוקם משרד הפנים האוקראיני וכוח המשטרה בקייב הפך למינהל הראשי של משרד הפנים בעיר קייב (ГУ МВС України в м. Києві).
במהלך הרפורמה בגופי אכיפת החוק בשנת 2015 משטרת קייב הייתה לחלק מהמשטרה הלאומית של אוקראינה והיוותה את גרעין היסוד שלה.
מבנה

מחלקת חקירות פליליות (Управління карного розшуку)
מחלקת התשאול (Слідче управління)
מחלקת המשפט (Відділ правового забезпечення)
המחלקה לתגובה מהירה וניתוח (Управління організаційно-аналітичного забезпечення та оперативного реагування)
המחלקה למלחמה בסחר בבני אדם (Управління боротьби зі злочинами, пов'язаними з торговлею людьми)
מחלקת היחידה לתגובה מהירה (Управління "Корпусу оперативно-раптової дії")
טלקומוניקציה ותקשורת (Управління зв'язку та телекомунікацій)
מחלקת תקשורת (Відділ комунікації)
המחלקה לפעולה מונעת (Управління превентивної діяльності)
המחלקה לענייני זכויות אדם (Відділ забезпечення прав людини)
מחלקת המימון (Управління фінансового забезпечення та бухгалтерського обліку)
מחלקת התיעוד (Відділ документального забезпечення)
המחלקה לתקשורת מיוחדת (Сектор спеціального звязку)
המחלקה לתיאום ותמיכת מידע (Управління інформаційної підтримки та координації поліції 102)
מחלקת פיקוח פנים (Відділ внутрішнього аудиту)
מחלקת הטכנולוגיה (Вибухотехнічне управління)
לשכת האינטרפול (Відділ Укрбюро Інтерполу)
המחלקה ללוגיסטיקה ותמיכה טכנית (Управління логістики та матеріально-технічного забезпечення)
מחלקת כוח אדם (Управління кадрового забезпечення)
מחלקת הגנת מידע וטכנולוגיה (Управління режиму та технічного захисту інформації)
מחלקת המשטרה המיוחדת (Відділ спеціальної поліції)
המחלקה לשיתוף פעולה בינלאומי (Сектор міжнародних зв'язків)
ראו גם

המשטרה הלאומית של אוקראינה
ננאד סאביץ'

ננאד סאביץ' (בסרבית: Ненад Савић; נולד ב-28 בינואר 1981) הוא כדורגלן עבר סרבי-שווייצרי ששיחק בעמדת הקשר.
קריירה

סאביץ' התחיל את הקריירה שלו במחלקת הנוער של גראסהופרס ציריך. לאחר שלא קיבל דקות משחק בקבוצה הבוגרת חתם בנשאטל גזמאקס. בקיץ 1999 חתם בפ.צ. בזל בה שיחק 4 שנים והבקיע 5 שערים ב-70 הופעות וזכה עימה באליפות אחת ופעמיים בגביע. בקיץ 2003 חתם בלוצרן, ובינואר עזב את המועדון לאחר שלא זכה לדקות משחק וחתם בויל. כעבור שנה חתם בתון וממנה עבר לאנוסיס נאון פארלימני שהייתה התחנה הראשונה שלו מחוץ לשווייץ.
בקיץ 2007 חתם במכבי פתח תקווה לעונה אחת. כבר בהופעת הבכורה שלו כבש את שער הבכורה שלו בתיקו 1-1 נגד עירוני קריית שמונה במסגרת גביע הטוטו. את עונת 2008/2009 סיים כשחקן חופשי ובקיץ 2009 חתם בעירוני קריית שמונה עימה עלה לליגת העל. בסיום העונה שוחרר ובמהלך עונת 2010/2011 חתם במכבי עירוני ג'ת אל-אהלי עימה ירד לליגה א' בסיום העונה. בינואר 2012 חתם בבית"ר תל אביב רמלה בה סיים את הקריירה שלו.
ב-20 במרץ 2012 נגזר עליו עכל ידי בית המשפט בציריך שלוש שנות מאסר בגין עבירות סחר בסמים בתקופה ששהה בישראל.
תארים

אליפות שווייץ: 2001/2002
הגביע השווייצרי: 2001/2002, 2002/2003
גביע הטוטו: 2009/2010
נכו הראשון

| --- | --- |

 לידה:  המאה ה־7 לפנה״ס 
 נרצח:  664 לפנה״ס ממפיס, מצרים 
 
נֶכוֹ הראשון היה שליט בובה של ממלכת אשור באזור הדלתה של הנילוס במצרים התחתונה בין השנים 672 - 664 לפנה"ס ונחשב למייסד שושלת הפרעונים ה-26.
עם נסיגת הנובים בשנת 672 לפנה"ס מונה נכו בידי אשורבניפל מלך אשור לשליט העיר סאיס באזור הדלתה של הנילוס. נכו נחשב על ידי החוקרים לשליט חלש מאוד שלא הצליח לאחד את ממלכת מצרים ולהשתחרר מהשלטון אשורי. תקופת שלטונו ארכה רק שמונה שנים, שכן בשנת 664 לפנה"ס נהרג נכו בידי תנות אמון, בנו של שבכה, במסגרת הפלישה הנובית המחודשת למצרים, בסמוך למוף.
הפלישה הנובית נבלמה במהרה בזכות תגובתו המהירה של אשורבניפל, אשר החיש את צבאו למצרים, דבר שאילץ את הנובים לסגת חזרה אל גבולות ממלכת כוש.
לאחר מותו של נכו הראשון מונה בנו, פסמתיך הראשון, לשליט מצרים על ידי האשורים. אולם שלא כמו אביו, הצליח פסמתיך הראשון לאחד את ממלכת מצרים מחדש ולהשתחרר מעול האשורים.
לקריאה נוספת

Michael Roaf, Cultural Atlas Of Mesopotamia and the ancient near east, 1991
נדנדה מאוזנת

נדנדה מאוזנת
נדנדה מאוזנת בסיסית בנויה מלוח ארוך וצר המקובע במרכזו.
עקרון הפעולה הפיזיקלי של נדנדה מאוזנת הוא מומנט כוח, בדומה למאזניים.
יישומים של נדנדות מאזניים:
מתקן משחק בגני שעשועים. קיימת גם גרסה ביתית.
מתקן לאקרובטים, המשמש כמקפצה דו צדדית.
מתקן במסלולי מכשולים של אג'יליטי כלבים.
נדנדה מאוזנת כמתקן שעשועים

נדנדה זו מאוזנת בדיוק במרכזה. בגני שעשועים היא מקובעת לקרקע ובשני קצותיה מצויים לרוב מושבים וידיות אחיזה. עשויה עץ, פלסטיק או מתכת. לרוב איננה חלק ממתקן משחקים משולב.
נדנדה מאוזנת מיועדת לשימוש של זוג מתנדנדים (או מספר זוגות) הישובים בקצות הנדנדה זה מול זה, כשפניהם אל מרכז הנדנדה.
הפעלת הנדנדה מתבצעת לסירוגין על ידי היושבים בקצותיה. כאשר היושב באחד הקצוות מרחיק רגליו מהקרקע - קצה זה מתרומם והקצה הנגדי יורד.
נדנדה לשימוש ביתי מעוצבת בדרך כלל בצורת קשת שחלקה המעוגל מונח על הקרקע. היא עשויה לרוב מפלסטיק או עץ ואינה מקובעת לקרקע.
דגמים לפעוטות מיועדים לזוג משתמשים היושבים בשני קצות הקשת או ליחיד היושב על גבי מרכז הקשת. הקשת מעוצבת פעמים רבות בדמות חיה צבעונית ובעלת נפח.
דגמים לילדים בוגרים יותר ולנוער מעוצבים כלוח מקושת, לעיתים מרופד, המיועד למשתמש יחיד ומאפשר את נדנודה תוך ישיבה, שכיבה או עמידה על גבי מרכז הקשת.
יישום ביתי שונה של עקרון הנדנדה, כאשר הקשת אינה גוף הנדנדה אלא בסיס של שתי קשתות ומעליהן מושב, מתבטא בצעצוע סוס נדנדה וברהיט כיסא נדנדה.
נדנדה מאוזנת כמתקן שעשועים > בטיחות

נפילה מנדנדה, בעיקר מהקצה העליון, עלולה לגרום לפציעות חמורות ואף מוות. נפילות כאלו של היושב בצד המורם, עלולות להתרחש אם המתנדנד הקרוב לקרקע נוחת עליה בעוצמה רבה או עוזב את הנדנדה בבת אחת. נפילות נגרמות גם כשהמתנדנד אינו אוחז בנדנדה בהיותה בתנועה.
כדי להקטין את הפגיעה במקרה של נפילה, מוצבות לרוב נדנדות על משטח בולם זעזועים כגון חול, חצץ, טוף, דשא וגומי. גומי הוא המשטח האידיאלי, שכן דשא אינו מומלץ כבולם זעזועים, חצץ וטוף מהווים סכנת חנק לפעוטות וחול מתאים למטרה זו רק אם עומקו 30 סנטימטר לפחות.
כיום מיוצרות לעיתים נדנדות מאזניים עם קפיץ במרכזן, על מעט להגביל את מהירותן וכך להקטין את הפגיעה במקרה של נפילה.
נדנדות שקפיץ בבסיסן קיימות גם בגרסה ליחיד, מיועדות לרוב לילדים צעירים ומעוצבות בדמות בעל חיים או כלי רכב.
נדנדה מאוזנת לאקרובטיקה

נדנדה מאוזנת של אקרובטים משמשת כמקפצה דו צדדית. לרוב משתמשים בה בעמידה. אקרובט אחד ניצב על הקצה שעל הקרקע, השני נוחת על הקצה העליון בקפיצה מגבוה, כך שחברו יוקפץ באוויר.
נדנדה מאוזנת לכלבים

במסלולי מכשולים באג'יליטי, אחד המתקנים הוא נדנדה מאוזנת אשר נקודת האיזון שלה אינה ממש במרכז, כדי שתמיד אותו קצה יחזור למעלה. הכלב עולה על צידה המקורקע וצועד עליה כלפי מעלה, ככל שהוא מתקדם מתרומם הקצה שממנו התחיל לצעוד, בעוד הקצה הנגדי יורד. בהגיעו לנקודת האיזון הנדנדה מקבילה לקרקע, והכלב שמתקדם כעת במורד צועד לכיוון הקצה השני ויורד עמו לקרקע.
נדנדה מאוזנת בספרות

השיר נַדְנֵדָה שכתב חיים נחמן ביאליק הוא אחד משירי הילדים המוכרים והאהובים ביותר, עדיין אופנתי ושגור בפי ילדים, בלחן מאת דניאל סמבורסקי, למרות עשרות השנים שחלפו מאז שנכתב:
ראו גם

נדנדה תלויה
סוס נדנדה
הערות שוליים

↑  מתוך "בטיחות ילדים בגני שעשועים" - נייר עמדה של הארגון לבטיחות ילדים "בטרם - המרכז הלאומי לבטיחות ולבריאות ילדים"
| --- | --- |
בקרת זהויות :  GND: 4370071-8 
ילדים מתנדנדים על נדנדת עץ בקבוצת השרון
נדנדת מאוזנת בגינת משחקים בכפר סבא
נדנדה מאוזנת עם קפיץ לשיפור הבטיחות
נדנדה מאוזנת במסלול מכשולים של תצוגת כלבים
מרשל (סרט)

| --- | --- |

 בימוי:  רג'ינלד הודלין 
 עריכה:  טום מקארדל 
 שחקנים ראשיים:  צ'דוויק בוזמן סטרלינג קיי בראון Keesha Sharp סופיה בוש ג'סי סמולט ג'יימס קרומוול קייט הדסון דן סטיבנס ג'וש גד רוזונדה תומאס 
 מוזיקה:  מרקוס מילר 
 צילום:  ניוטון תומאס סיגל 
 מדינה:  ארצות הברית 
 חברה מפיצה:  Open Road Films, נטפליקס, הולו 
 שיטת הפצה:  וידאו על פי דרישה 
 הקרנת בכורה:  13 באוקטובר 2017 
 משך הקרנה:  118 דק' 
 שפת הסרט:  אנגלית 
 סוגה:  סרט דרמה, סרט ביוגרפי, דרמה משפטית 
 marshallmovie.com
 דף הסרט ב־IMDb
 
מרשל (באנגלית: Marshall) הוא סרט קולנוע אמריקאי מסוגת דרמה משפטית-ביוגרפי משנת 2017, שבוימה על ידי רג'ינלד האדלין, ונכתבה על ידי מייקל וג'ייקוב קוסקוף. בסרט מככב צ'דוויק בוסמן בתור ת'ארגוד מרשל, שופט בית המשפט העליון השחור הראשון. הסרט מתמקד באחד התיקים הראשונים של מרשל, מדינת קונטיקט נגד ג'וזף ספל. בסרט מככבים גם ג'וש גאד, קייט הדסון, דן סטיבנס, סטרלינג קיי בראון וג'יימס קרומוול.
בדצמבר 2015 הוכרז כי פרויקט ההפקה של הסרט יצא לפועל ובנוסף הוכרז על ליהוקו של בוסמן. צילומי הסרט החלו בלוס-אנג'לס באמצע דצמבר 2015, אך לאחר זמן מה הצילומים עברו לבאפלו, מפלי הניאגרה, וניו-יורק. הקרנת הבכורה של הסרט התרחשה באוניברסיטת הרווארד ב-20 בספטמבר 2017, והסרט יצא לארצות הברית על ידי "open road films" ב-13 באוקטובר 2017. הסרט קיבל ביקורות חיוביות ממבקרים, מרביתן על משחקו של בוסמן. למרות זאת הסרט קיבל מספר רב של ביקורות שליליות על העדר העומק בעלילת הסרט והדמויות. הסרט הכניס כ-10 מיליון דולר כאשר התקציב עבור הפקתו שקול ל-12 מיליון דולר.
בטקס פרסי אוסקר ה-90 התמודד הסרט על פרס אוסקר לשיר המקורי הטוב ביותר עבור השיר "Stand Up for Something".
עלילה

עלילתו של הסרט מתחילה באפריל 1941, בה מרשל ת'ארגוד עורך הדין, עבור האיגוד הלאומי לקידום אנשים צבעוניים (NAACP), המסתובב ברחבי ארצות הברית ומייצג אנשים צבעוניים המואשמים בפשעים שלא ביצעו כתוצאה מגזענות. מרשל נשלח לברידג'פורט, קונטיקט כדי להגן על ג'וסף ספל, נהג המואשם באונס על ידי מעסיקתו הלבנה אלינור סטרובינג, במקרה משפטי אשר הגיע לכותרות. בברידג'פורט, אחיו של סאם פרידמן, עורך דין מקומי לענייני ביטוח, מטיל עליו בניגוד לרצונו לדאוג לכך שמרשל יתקבל בתור עורך דין במשפט. השופט פוסטר מסרב ובסופו של דבר משנה את דעתו, אך אוסר עליו לדבר בזמן המשפט. לכן, פרידמן נאלץ להיות היועץ מוביל במשפט.
ספל נשבע למרשל שמעולם לא הייתה לו אינטראקציה מינית עם סטרובינג אך רופא מעיד שמצא פיסות של עור מתחת לציפורני כפות ידיה של סטרובינג, בנוסף לחבטות. מאוחר יותר בתהליך המשפט, סטרובינג מעידה שהייתה קשורה במושב האחורי של רכבה כאשר עצר שוטר את ספל. לאחר קבלת המידע הזה, מתעמתים מרשל ופרידמן עם ספל שמודה כי אכן שיקר כאשר טען כי לא הייתה לו אינטראקציה מינית עם סטרובינג.
במשפט, ספל טוען כי החבורות על גופה של סטרובינג נעשו על ידי בעלה. באותו הלילה הוא פגש את סטרובינג בחדרה כדי לדבר איתה בקשר לשכר שלו. הוא מצא אותה בחדרה כאשר נראתה במצוקה ומוטרדת. סטרובינג מבקשת ממנו שישכב איתה והוא נענה לבקשתה. לאחר זמן מה סטרובינג נכנסת לפאניקה מהמחשבה על שיגלו על הרומן או שתיכנס להריון. בניסיון להרגיע אותה, ספל מסיע אותה במכונית, אך סטרובינג נאלצת להתחבא כאשר שוטר עבר על פניהם. לאחר שהוא עוזב את המקום, סטרובינג מכריחה את ספל לעצור את המכונית על גבי גשר שעברו על פניו, והיא יוצאת בכוונה לקפוץ מהגשר כדי להתאבד. ספל מנסה להניא אותה מהמעשה, אך בסופו של דבר היא קופצת. סטרובינג שורדת, ולאחר שהיא מטפסת בחזרה אל הכביש נהג משאית אוסף אותה. היא מחליטה להמציא את הסיפור לפיו אנס אותה ספל כדי לחפות על העובדה שהרומן התקיים מרצונה החופשי ומיוזמתה.
לפני הכרעת הדין מרשל נאלץ לעזוב את ברידג'פורט ולילה לפני כן הוא ופרידמן מכינים את נאום הסיום שמועבר על ידי פרידמן לבדו. פסק הדין הסופי שהוגש היה כי ספל אינו אשם. פרידמן מודיע למרשל את החדשות דרך הטלפון, ומרשל ממשיך לתיק הבא שלו.
שחקנים

צ'אדוויק בוסמן בתור ת'ורגוד מרשל, שופט בית המשפט העליון האפרו-אמריקאי הראשון.
ג'וש גאד בתור סאם פרידמן.
קייט הדסון בתור אלינור סטרובינג.
דן סטיבנס בתור לורין וויליס.
ג'יימס קרומוול בתור השופט פוסטר.
סטרלינג קיי בראון בתור ג'וסף ספל.
קישה שארפ בתור ויויאן "באסטר" בוריי, אשתו של מרשל.
ג'ון מגארו בתור ארווין פרידמן.
רוג'ר גווינבר סמית' בתור וולטר פרנסואה וייט.
אנה אוריילי בתור גברת יוג'יניה ריצ'מונד.
ג'רמי בוב בתור ג'ון סטרובינג.
דריק בסקין בתור טד לנקסטר.
ג'פרי דמאן בתור דר. מוריס סייר.
אנדרה דיי בתור אנדרה.
סופי בוש בתור ג'ניפר.
ג'סי סמולט בתור לנגסטון יוז.
רוזונדה תומאס בתור זורה ניל הרסטון.
בארט דוס בתור ברטה לנקסטר.
זנטה שאדוויק בתור אירנה לנקסטר.
ברנדן בורקה בתור קפטן בורקה.
מרינה סקוורצ'אטי בתור סטלה פרידמן.
הפקה

הצילומים החלו בלוס אנג'לס באמצע דצמבר 2015, ולאחר מכן עברו לבופאלו בתחילת 2016, שם צילמו בעיריית באפלו, התחנה המרכזית, מכללת דיימן, אורקארד פארק, ומפלי הניאגרה.רג'ינלד האדלין ביים את הסרט לפי התסריט של מייקל קוסקוף ובנו של מייקל קוסקוף, ג'ייקוב קוסקוף. החברה הסינית Super Hero Films מימנה את הסרטת שהופק על ידי פאולה וגנר דרך Chestnut Ridge Productions, יחד עם האדלין וג'ונתן סאנגר.
הוצאה לאקרנים

ההקרנה הראשונה של הסרט באוניברסיטת האוורד ב-20 בספטמברת 2017, ויצא לשאר מדינות ארצות הברית ב-13 באוקטובר 2017.
מכירות כרטיסים

בארצות הברית ובקנדה, הסרט הוצא לאקרנים יחד עם "מזל טוב", "נקמה זרה" ו"פרופסור מרסטון ונשות החיל", הייה צפי שהסרט יכניס בין 3–4 מיליון דולר ברוטו מהקרנה ב-821 בתי קולנוע בסוף השבוע הראשון שלו. בסופו של דבר הסרט הכניס 3 מיליון דולר.
פרסים

בטקס פרסי אוסקר ה-90 התמודד הסרט על פרס אוסקר לשיר המקורי הטוב ביותר עבור השיר "Stand Up for Something", השיר הטוב ביותר לפי בחירת המבקרים, פרס סטלייט לשיר המקורי הטוב ביותר. הוא ניצח בקטגוריה האחרונה אך הפסיד את השתיים הראשונים לשיר "Remember Me" מהסרט "קוקו".
הערות שוליים

↑  WGRZ Staff, Marshall movie shoot moves to City Hall, WGRZ, ‏3 ביוני, 2016
↑  Happy Death Day Is Familiar but Fun (באנגלית אמריקאית)
1 2 3  Anita Busch, Anita Busch, Chadwick Boseman To Star As Thurgood Marshall In Reginald Hudlin’s ‘Marshall’, Deadline, ‏2015-12-16 (באנגלית אמריקאית)
↑  Anita Busch, Anita Busch, Josh Gad To Star Opposite Chadwick Boseman In ‘Marshall’, Deadline, ‏2016-01-15 (באנגלית אמריקאית)
1 2 3  Patrick Hipes, Patrick Hipes, Open Road Acquires Thurgood Marshall Biopic Starring Chadwick Boseman, Deadline, ‏2016-06-09 (באנגלית אמריקאית)
↑  Erik Pedersen, Erik Pedersen, ‘People V. O.J. Simpson’s Sterling K. Brown Back In Court For ‘Marshall’, Deadline, ‏2016-05-05 (באנגלית אמריקאית)
↑  Keesha Sharp to Play Chadwick Boseman's Wife in Thurgood Marshall Biopic, TheWrap, ‏2016-05-17 (באנגלית אמריקאית)
↑  ‘Marshall’ movie starring Chilli set for Oct 13 release, TLC-Army.com, ‏2017-02-01 (באנגלית אמריקאית)
1 2  Jason S. Page, Boildown Study on Supernatant Liquid Retrieved from AW-106 in December 2012, 2013-06-04
↑  The Buffalo News, Niagara Falls will be location for "Marshall" film, The Buffalo News, ‏June 25, 2016.
↑  Marshall Screening and Discussion Law, Howard Calendar, ‏2017-09-19 (באנגלית)
↑  Marc A. Sennewald, Marshall, Thurgood, African American Studies Center, Oxford University Press, 2009-02-09
↑  Dave McNary, Dave McNary, Chadwick Boseman’s Thurgood Marshall Biopic Scheduled for October Release, Variety, ‏2017-01-31 (באנגלית אמריקאית)
↑  Anthony D'Alessandro, Happy Death Day' expected to unseat 'Blade Runner 2049' at the box office, Los Angeles Times, ‏October 11, 2017
↑  T. H. R. staff, T. H. R. staff, Oscars: ‘Shape of Water’ Leads With 13 Noms, The Hollywood Reporter, ‏2018-01-23 (באנגלית אמריקאית)
↑  'Dunkirk,' 'The Shape of Water' Lead Satellite Award Nominations, TheWrap, ‏2017-11-29 (באנגלית אמריקאית)
משטרת קטרה

| --- | --- |

 מידע כללי
 סוג:  מצודות טגארט 
 מיקום:  גדרה 
 מדינה:  ישראל 
 הקמה ובנייה
 תקופת הבנייה:  ?–1941
 תאריך פתיחה רשמי:  1941 
 מידות
 קומות:  2 
 קואורדינטות:  31°49′21″N 34°46′37″E﻿ / ﻿31.82252°N 34.77687°E﻿ / 31.82252; 34.77687
  מפת מיקום  מפה דינמית   (למפת השפלה מוגדלת) משטרת קטרה(למפת השפלה רגילה) משטרת קטרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משטרת קטרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משטרת קטרה  he משטרת קטרהhe משטרת קטרהמפת  __ גדרה (in English: Gedera)  __ בני עי"ש (in English: Bnei Ayish) [‌השפלה וסביבותיה‌]מצפון וממזרח: __ מועצה אזורית ברנר (in English: Brenner Regional Council) ממזרח ומדרום: __ מועצה אזורית נחל שורק (in English: Nahal Sorek Regional Council) מדרום: __ מועצה אזורית באר טוביה (in English: Be'er Tuvia Regional Council) ממערב: __ מועצה אזורית גדרות (in English: Gederot Regional Council) tabBackground:;tabBorder:#aaa;defaultTab:0;
 
שלט ב-3 שפות על משטרת קטרה
מגדל השמירה המערבי של משטרת קטרה
משטרת קטרה (אנגלית: Qatra Police Station) היא מצודת טגארט הממוקמת בקרבת גדרה. הוקמה על ידי המנדט הבריטי לחיזוק הביטחון באזור. התחנה נקראה על שם הכפר הערבי קטרה ששכן בסמוך, ממערב למבנה. לאחר מלחמת העצמאות שימשה את כוחות הביטחון במשך שנים רבות. בהמשך שימשה כמרכז קליטה לעולי אתיופיה עד לנטישתה. הוגדרה כאתר מורשת על ידי המועצה לשימור אתרי מורשת בישראל.
ההיסטוריה של התחנה

התחנה היא אחת ממצודות טגארט שהוקמו בשנים 1940-1941. עד מלחמת העצמאות הוחזקה התחנה על ידי שוטרים בריטים וערבים.
ב-27 בספטמבר 1944 תקף כוח של אצ"ל את המשטרה מכל עבריה והשתלט עליה. לאחר זמן מה עזבו הלוחמים את המקום עם שלל רב של רובים, אקדחים, רימוני יד, תחמושת ומקלע.
ב-17 באפריל 1948, לאחר שהגיע מידע על כוונה להעביר את התחנה לידי הערבים, ובמסגרת המדיניות של השתלטות חטיבת גבעתי על תחנות משטרה ומחנות בריטים במרחב הדרום, השתלטה החטיבה על משטרת קטרה. בבוקרו של אותו יום הגיע יחיאל לנגר לתחנה עם מספר שוטרים יהודים ושכנע באיומים את השוטרים הבריטים והערבים לעזוב את התחנה, בעת שלוחמי גדוד 53 מחטיבת גבעתי חיכו מחוץ לתחנה. לאחר שהשוטרים הבריטים והערבים עזבו את התחנה, נכנסו אליה לוחמי גבעתי, ללא קרב.
בעיתונות התקופה פורסמו דיווחים שונים על נסיבות העברת התחנה:
בעיתון "המשקיף" הסתפקו בציון העובדה שהדגל העברי הונף על התחנה.
בעיתון "הבוקר" הוצגה ההעברה כהעברה מסודרת של התחנה לידי היהודים: ”אתמול בשעה 11 הגיעו למשטרת קטרה מפקד משטרת המחוז, הקצין מקלאוד, ממשטרת רמלה ומסר רשמית את תחנת המשטרה לידי המשטרה העברית. כאשר נכנסו לתחנה השוטרים הראשונים הונף הדגל הלאומי”.
בעיתונים "על המשמר", "הארץ" ו"דבר" הוצגה תמונה יותר מורכבת לפיה הגיע לנגר לקבל את התחנה מוקדם בבוקר אך השוטרים בתחנה ניסו למסרה לערבים ועל כן בקשו ממנו לטייל בגדרה עד שמפקד התחנה יקום ויהיה מוכן למסירה. בהמשך, קצין בריטי מרמלה הגיע ואמר שעליו למסור את התחנה לערבים אך לנגר לא קיבל את דבריו ואמר שיש לו פקודה לקבל את התחנה והורה לשוטריו ליטול שליטה בתחנה. בעקבות זאת מסר הקצין את התחנה לידי לנגר באופן רשמי. בדבר אף נטען שהייתה אכן הוראה ללנגר לבוא לקבל את התחנה, בעוד בעל המשמר רק נרמז לכך כשכתבו ש"שעת המסירה נקבעה ל-9:00".
כיבוש כפר קטרה והאזור הושלם במסגרת מבצע כיתור.
לאחר מלחמת העצמאות הייתה התחנה בשימוש כוחות הביטחון עד שנות ה-90.על פי עדותו של אלי גייסלר, במאי 1967 שימשה התחנה את מערכת הביטחון והוצבה בה בחשאיות ובאופן זמני מערכת הנשק הגרעיני הראשון שיוצרה באותם ימים בישראל.
בדצמבר 2022 פרסם העיתונאי גלעד שלמור כי התחנה שימשה לחקירת אסירי איקס.
לאחר יציאת כוחות הביטחון מהמקום שימשה התחנה, במשך מספר שנים, כמרכז קליטה לעולי אתיופיה.
החל מתחילת שנות ה-2000 עומד המבנה נטוש והוכרז כאתר מורשת על ידי המועצה לשימור אתרים.
המצודה מהווה אתר היסטורי חשוב בגדרה, ובשנים האחרונות, ישנה תנועה ציבורית להפוך את משטרת קטרה לאתר מורשת. המועצה לשימור אתרי מורשת בישראל הכירה באתר כאתר מורשת, והיא פועלת להכשירו לשימור ולתיירות.
בסוף שנת 2022, אטמו אנשי הבינוי של משטרת ישראל את פתחי המצודה כדי למנוע כניסה אליו.
מבנה התחנה

המבנה של תחנת קטרה דומה למספר מצודות נוספות בארץ כמו בלטרון, מצודת יואב, בית גוברין ומשטרת הר-טוב.
מבנה המשטרה בנוי בצורת מרובע כאשר בחלקו המערבי ישנו מגדל שמירה גבוה בעל פתחי ירי ותצפית. למבנה שתי קומות.
בחצר הפנימית קיימים מבני השירות המקוריים של התחנה. אלו הוסבו במהלך השנים לחדרי מגורים ומשרדים.
הערות שוליים

↑  היה זה המקלע הראשון שהשיג האצ"ל
↑  בין השאר השתלטה החטיבה על משטרת באטאני הכפרית, במבואותיה המערביים של באר טוביה, על משטרת רחובות ועל משטרת צרפנד אל-חרב
↑  אריה חשביה, עד הלום, סיפורו של גדוד 53, חטיבת "גבעתי" תש"ח, תשס"ו-2005, פעולות יזומות 2, תפיסת משטרת קטרה
↑  הדגל העברי על משטרת קטרה, המשקיף, 18 באפריל 1948
↑  משטרת קטרה לידי יהודים, הַבֹּקֶר, 18 באפריל 1948
↑  הופרה מזימה בריטית למסור תחנת קטרה לכנופיות, דבר, 18 באפריל 1948
משטרת קטרה שליד גדרה לידי יהודים, על המשמר, 18 באפריל 1948
משטרת קטרה משטרה יהודית, הארץ, 18 באפריל 1948
↑  שימשה גם את משטרת ישראל אך גם יחידות מודיעין ושב"כ
↑  עדותו של גייסלר כפי שפורסמה בידי מכון ווילסון בארצות הברית
↑  יפה נבו, גדרה: שטח מבנה המשטרה ההיסטורי מוזנח, באתר mynet (כפי שנשמר בארכיון האינטרנט), 28 באפריל 2011
↑
נבחרת ברית המועצות בכדורסל נשים

| --- | --- |
 התאחדות:  התאחדות הכדורסל של ברית המועצות
 השתייכות:  פיב"א אירופה
 
 אליפות העולם בכדורסל
 הופעות:  9
 ההישג הטוב:   זהב: 1957, 1964, 1967, 1971, 1975, 1983  ארד: 1957, 1986
 המשחקים האולימפיים
 הופעות:  3
 ההישג הטוב:   זהב: 1976, 1980  ארד: 1988
 אליפות אירופה בכדורסל נשים
 הופעות:  22
 ההישג הטוב:   זהב: 1950, 1952, 1954, 1956, 1960, 1962, 1964, 1966, 1968, 1970, 1972, 1974, 1976, 1978, 1980, 1981, 1983, 1985, 1987, 1991  כסף: 1958
 
נבחרת ברית המועצות בכדורסל נשים ייצגה את ברית המועצות בתחרויות כדורסל נשים בינלאומיות ובייתב מנוהלת על ידי התאחדות הכדורסל של ברית המועצות. עם פירוק ברית המועצות היא הפסיקה להתקיים ונבחרת רוסיה בכדורסל נשים נחשבת ליורשת שלה.
היסטוריה

כבר הופעתה הראשונה בזירה הבינלאומית באליפות אירופה בשנת 1950 היא זכתה במדליית זהב. מאז ועד לפירוקה בשנת 1991 היא שלטה בכדורסל הנשי תוך זכייה 21 פעמים באליפות אירופה (מהם 17 ברציפות), 8 פעמים באליפות העולם ופעמיים במשחקים האולימפיים (כדורסל נשי נכלל במשחקים רק החל משנת 1976). זאת למרות שבתקופה הרלוונטית מסיבות פוליטיות היא לא השתתפה פעמיים באליפות העולם בפעם במשחקים אולימיים.